Les noves expectatives de Perú es van centrar en una generació molt jove de jugadors de l'Alianza Lima coneguts col·loquialment com "Los Potrillos" ("Els poltres"). Els sociòlegs Aldo Panfichi i Victor Vich van escriure que "Los Potrillos" "es van convertir en l'esperança de tot el país"; els aficionats esperaven que classifiquessin Perú per disputar la Copa del Món de 1990 que es disputava a Itàlia. No obstant, l'equip nacional va patir un daltabaix com a conseqüència d'un accident aeri que va patir l'Alianza Lima el 8 de desembre de 1987. En aquell accident, que portava l'equip peruà, l'avió es va estavellar contra l'oceà Pacífic. Només el pilot va sobreviure; entre els morts hi havia el seleccionador peruà, Marcos Calderón, així com diversos jugadors internacionals peruans, com ara el porter José González Ganoza i la futura possible estrella Luis Escobar. Posteriorment, Perú no va estar ni remotament proper a classificar-se per la Copa del Món fins a la fase de classificació de França '98, quan no va aconseguir classificar-se per només un gol de diferència. Aquest equip aconseguiria, no obstant, adjudicar-se la copa Kirin, disputada al Japó (compartint títol amb Bèlgica) i quedant tercer a la Copa d'Or de la CONCACAF de 2000, que Perú va disputar com a convidat.